ཉེ་སྔོན་ང་ཚོས་བསྙད་བརྐོ་ཟིང་སློང་གི་གྱོད་གཞི་ཞིག་ཞིབ་འདྲི་བྱས་པ་ཡིན།གྱོད་གཞི་འབྱུང་རྐྱེན་ནི་འདི་འདྲ་སྟེ།གྱོད་ཡས་སྔོན་ཆད་ཉེས་པ་ཞིག་བསགས་རྐྱེན་ཁྲིམས་ལ་ཚུད་མྱོང་ལ།གྱོད་ཡས་བཤད་ཚུལ་ལྟར་ན་ཁོ་རང་དེ་དུས་ཁྲིམས་ལ་སྦྱོར་པ་པོ་ནི་གནོད་འཚེ་ཕོག་མི་ཡིན་ཞིང་ཁོས་ཁྲིམས་བསྟར་ལས་ཁུངས་ལ་ནག་ཉེས་ཐེར་འདོན་བྱས་པའི་རྐྱེན་གྱིས་ཡིན་ནོ་ཞེས་འཁོན་སེམས་བཅངས་ཏེ་གནོད་འཚེ་ཕོག་མི་མཐོང་འཕྲལ་ང་རང་བཙོན་དུ་འཇུག་མཁན་ནི་ཁྱོད་ཉིད་ཡིན་པས་འུ་གཉིས་ལ་བར་ལ་བཤད་རྒྱུ་ཞིག་ཡོད།ཁྱོད་ཀྱིས་ང་ལ་བཤགས་པ་མ་བྱས་ཚེ་ངས་ཁྱོད་རང་དགར་མི་གཏོང་ཞེས་མངོན་ལྐོག་གང་རུང་ནས་སྐྲག་སློང་བ་དང་ལམ་ནས་བཀག་སྟེ་སྐེ་རྒྱན་བཙན་གྱིས་ལེན་པ་སོགས་ཀྱི་བརྙད་བརྐོས་མཐར་ཡང་བསྐྱར་ཁྲིམས་འོག་ཏུ་ཚུད་པ་རེད།ཁྲིམས་དཔོན་ཞིག་ཡིན་པའི་ཆ་ནས་གྱོད་གཞི་ཞིག་ཞིབ་གཅོད་བྱས་ཏེ་མཇུག་སྒྲིལ་རྗེས་རེ་ཞིག་ལ་འགན་ཁུར་ཕོག་སོང་ལྟ་བུའི་བདེ་བ་ཞིག་རེག་ཐུབ་མོད།ཐེངས་འདིའི་གྱོད་གཞི་ཡིས་ཁྲིམས་ལག་ཏུ་བསྟར་བའི་ཁྲིམས་དཔོན་ང་ལ་འགན་ཁུར་སྔར་བཞིན་མ་འགྲུབ་པའི་སེམས་འཁྲིགས་རྒྱུ་ཞིག་དང་།བོད་ཡུལ་ན་བཏང་སྙོམས་སུ་གཏོང་བར་མི་རིགས་པའི་གནད་དོན་གང་མང་ཞིག་གདའ་འོ་ཞེས་འདང་རྒྱག་གི་ཀློང་དུ་ཚུད་པར་བྱས།